

**REPUBLIKA HRVATSKA**

**ŠIBENSKO - KNINSKA ŽUPANIJA**

## GRAD DRNIŠ

**GRADSKO VIJEĆE**

**KLASA: 363-02/18-20/54**

**URBROJ: 2182/06-18-10**

**Drniš, 7. rujna 2018. godine**

Na temelju članka 15. stavka 4. Zakona o komunalnom gospodarstvu („Narodne novine“ br. 26/03 – pročišćeni tekst, 82/04, 11/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15) te članka 51. Statuta Grada Drniša („Službeni vjesnik Šibensko-kninske županije“, broj 15/09, 4/13, 11/13, 14/13 i „Službeni glasnik Grada Drniša“, broj 04/15 i 1/18), Gradsko vijeće Grada Drniša na temelju Zaključka stručnog povjerenstva za provedbu postupka javnog prikupljanja ponuda KLASA: 363-02/18-20/54, URBROJ: 2182/06-18-09 od 07. kolovoza 2018. godine, na 10. sjednici održanoj dana 2018.godine, d o n i j e l o j e

**O D L U K U**

**o izboru izvođača za obavljanje komunalnih poslova**

**nabavke usluge deratizacije, dezinsekcije, dezinfekcije na području Grada Drniša za 2018. godinu na temelju pisanog Ugovora**,

1. Za obavljanje komunalnih poslova nabavke uslugederatizacije, dezinsekcije, dezinfekcije na području Grada Drniša za 2018. godinu na temelju pisanog Ugovora u postupku Javnog poziva za prikupljanje ponuda od 19. srpnja 2018. godine a na prijedlog Stručnog povjerenstva za provedbu postupka javnog prikupljanja ponuda, izabrana je ponuda :

**- CIAN d.o.o., Varaždinska 51, 21000 Split, OIB:04201603871,** s ponuđenom cijenom od 15.000,00 kn (bez PDV) i ostalom ponudbenom dokumentacijom.

2. Uvjeti obavljanja komunalni poslova određeni postupkom javnog prikupljanja ponuda utvrdit će se ugovorom o povjeravanju komunalni poslova iz točke 1. ove Odluke.

**O b r a z l o ž e n j e**

Grad Drniš dana 21. srpnja 2018. godine objavio je na službenim internetskim stranicama Grada Drniša [www.drnis.hr](http://www.drnis.hr) i dnevnom tisku „Slobodna Dalmacija“ Javni poziv br. 08/18 za prikupljanje ponuda za povjeravanje komunalnih poslova nabavke usluge deratizacije, dezinsekcije, dezinfekcije na području Grada Drniša za 2018. godinu na temelju pisanog ugovora (KLASA: 363-02/18-20/54, URBROJ: 2182/06-18-03)**.**

Nakon objave javnog poziva za prikupljanja ponuda u datom zakonskom roku od 15 dana pristigle su 2 (dvije) ponude, koje su razmatrane i bodovane od strane Stručnog povjerenstva za provedbu postupka javnog prikupljanja ponuda i to:

, 1. Ponuda CIAN d.o.o., Varaždinska 51, 21000 Split, OIB:04201603871, ponuđena cijena 15.000,00 kuna (bez PDV), ispunjavaju sve uvjete navedenog javnog prikupljanja ponuda i boduje se s 77,5 boda.

2.Ponuda PECTO d.o.o., Ul. Samostalnog bataljuna 2, 23223 Škabrnja, OIB:92000506221, (nositelj zajednice ponuditelja) i član zajednice ID EKO d.o.o., Porečka 11, 10000 Zagreb, OIB:72667678548, ponuđena cijena 39.000,00 kuna (bez PDV), ispunjava sve uvjete iz navedenog javnog prikupljanja ponuda i boduje se s 60 boda;

a sve u skladu s člankom 11. Odluke o komunalnim djelatnostima koje se mogu obavljati na temelju pisanog ugovora u Gradu Drnišu („Službeni vjesnik Šibensko-kninske županije“, broj 12/02, 04/07 i 01/10).

Nadalje je u postupku utvrđeno od strane Stručnog povjerenstva za provedbu postupka javnog prikupljanja ponuda da ponuditelj CIAN d.o.o., Varaždinska 51, 21000 Split, OIB:04201603871 , bodovan s 77,5 bodova, ima sposobnosti za obavljanje komunalnih poslova nabavke usluge deratizacije, dezinsekcije, dezinfekcije na području Grada Drniša na osnovi dostavljenih podataka o referencama poduzeća, cijeni i uvjetima plaćanja i ostaloj traženoj dokumentaciji te je odlučeno kao u izreci ove Odluke.

Uvjeti obavljanja komunalne djelatnosti na temelju pisanog ugovora određeni Javnim pozivom za prikupljanje ponuda od 21. srpnja 2018. godine pobliže će se odrediti Ugovorom o povjeravanju komunalnih poslova, sukladno odredbi članka 15. stavka 5. Zakona o komunalnom gospodarstvu („Narodne novine“, br. 26/03 – pročišćeni tekst, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15).

**Uputa o pravnom lijeku**:

Protiv ove Odluke ne može se izjaviti žalba, ali se može podnijeti tužba Upravnom sudu Republike Hrvatske u Splitu, Put Supavla 1, u roku 30 dana od dana dostave ove Odluke sukladno odredbi članka 15. stavka 7. Zakona o komunalnom gospodarstvu („Narodne novine“, br. 26/03 – pročišćeni tekst, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15).

Tužbu treba predati neposredno Upravnom sudu Republike Hrvatske ili putem pošte preporučeno, a može se izjaviti i usmeno na zapisnik kod redovnog suda nadležnog za pružanje pravne pomoći.

**PREDSJEDNIK:**

**Ante Pleadin,v.r.**

Dostaviti:

1. CIAN d.o.o., Varaždinska 51, 21000 Split,

2. PECTO d.o.o., Ul. Samostalnog bataljuna 2, 23223 Škabrnja,

3. Službeni glasnik Grada Drniša

4. Pismohrana